Nordkapo tunelis

Nordkapo tunelis () – automobilių transporto tunelis Norvegijoje, Trumso ir Finmarko fiulkėje, Nordkapo savivaldybėje. Šiauriausias ir vienas ilgiausių povandeninių tunelių šalyje.Nordkapptunnelen, Store norske leksikon, 2020-02-13. Nuoroda tikrinta 2020-10-21. Įrengtas po Mageriojos sąsiauriu, jungia Norvegijos žemyninę dalį (Pošangerio pusiasalį) su Mageriojos sala. Europos kelio E69 dalis.

Pradėtas kasti 1995 m., atidarytas 1999 m. birželio 15 d.; buvo didesnio projekto, siekusio sujungti Norvegijos automobilių kelių tinklą su turistų lankomu Nordkapo kyšuliu, dalis. Kol nebuvo tunelio, tarp žemyno ir salos kursuodavo Kofjordo–Honingsvogo keltas. Iki 2012 m. tunelis buvo mokamas.The End of the Toll Booth to Magerøya/North Cape , Visitnordkapp.no, 2012 m. Nuoroda tikrinta 2020-10-21.

Dviejų juostų tunelio ilgis 6871 m, žemiausias taškas – 212 m žemiau jūros lygio. Kad tunelio vidus būtų apsaugotas nuo galimo apledėjimo, tunelio galuose įrengti automatiniai vartai, atsidarantys, automobiliui artėjant. Naudojami tik žiemą. 

 Šaltiniai 

Kategorija:Europos tuneliai
Kategorija:Norvegija